മലയാളത്തിലെ ഇംഗ്ലീഷ് ശൈലീപ്രയോഗങ്ങൾ

ശൈലികളും ഉപമകളും ചൊല്ലുകളും കൊണ്ട് സമ്പന്നമാണ് ആധുനിക മലയാള ഭാഷ. പാശ്ചാത്യവും പൗരസ്ത്യവുമായ ധാരാളം ഭാഷകളിൽ നിന്നും കടമെടുത്ത പദങ്ങളാൽ (loan words/ പരകീയ പദങ്ങൾ) സമൃദ്ധമാണ് മലയാള പദാവലി. ആദ്യം കോളനിവൽക്കരണവും പിന്നീട് നൂറ്റാണ്ടുകൾക്ക് ശേഷം ആഗോള വൽക്കരണവും എല്ലാം തന്നെ മലയാളത്തിന്റെ പദസമ്പത്തിനെ പുഷ്ടിപ്പിക്കകയാണ് ചെയ്തിട്ടുള്ളത്.

ഇംഗ്ലീഷ് ഭാഷ ആധുനിക മലയാളത്തിൽ ചെലുത്തിയ സ്വാധീനം ഏറ്റവും കൂടുതൽ പ്രകടമാകുന്നത് വർത്തമാന പത്രങ്ങളിലും കാലിക പ്രസിദ്ധീകരണങ്ങളിലുമാണ്. നോവൽ, കഥ, സഞ്ചാരസാഹിത്യം തുടങ്ങിയ പരമ്പരാഗത സാഹിത്യ മേഖലകളിൽ ഇപ്പോഴും കണ്ടുതുടങ്ങിയിട്ടില്ലാത്ത ശൈലീ പ്രയോഗങ്ങൾ (idioms) വർത്തമാന മാധ്യമങ്ങളിൽ കാണുന്നത് അവ ഇംഗ്ലീഷിൽ നിന്നും സൗകര്യപൂർവ്വം ഇറക്കുമതി ചെയ്യുന്നത് കൊണ്ടാണ്. ഇങ്ങനെയുള്ള പദാനുപദ തർജ്ജിമകളെ കാൽക് (calque) എന്നാണ് പറയുന്നത്. ഇരുപതോ മുപ്പതോ വർഷം മുമ്പ് അച്ചടിയില്ലാതിരുന്ന ധാരാളം ശൈലികൾ ഇന്നു ചിരപ്രചരിതമായി കഴിഞ്ഞിരിക്കുന്നത് വർത്തമാന മാധ്യമങ്ങളുടെ സ്വാധീനത്തെ കുറിക്കുന്ന ഒന്നാണ്.

ആംഗലേയത്തിൽ നിന്നും വന്ന ശൈലീപ്രയോഗങ്ങൾ

  മലയാളത്തിലെ പ്രയോഗം ഇംഗ്ലീഷ് ശൈലി  1സിംഹ ഭാഗം lion’s share2വരികൾക്കിടയിൽ വായിക്കുകread between the lines3ചുവരെഴുത്ത്writing on the wall4കറകളഞ്ഞimpeccable, spotless5മന്ദബുദ്ധി (ആക്ഷേപ സൂചകം)retard, moron6ശാരീരിക വെല്ലുവിളിphysically challenged7ഭിന്നശേഷി differently abled8ഊഷ്മള വരവേല്പ് warm welcome9ശീത സമരം/ശീതയുദ്ധംcold war10ഹൃദയത്തിന്റെ അടിതട്ടിൽ നിന്ന്from the bottom of one’s heart11ഹൃദിസ്ഥമാക്കുകlearn by heart12ഹൃദയഭേദകം heart breaking13ഹൃദയം തുറക്കുകopen one's heart/soul14തണുപ്പൻ പ്രതികരണംcold response15മഞ്ഞുരുകുന്നു melting of  the ice16പാർശ്വവൽക്കരണംsidelined17ബുദ്ധിജീവിintellectual18അധികാരത്തിന്റെ ഇടനാഴികൾ corridors of power19 സ്വാതന്ത്ര്യം, സമത്വം, സാഹോദര്യം Liberty , equality, fraternity20ശവപ്പെട്ടിയിലെ അവസാന ആണിlast nail in the coffin21കച്ചിത്തുരുമ്പ്last straw22സൂചി വീണാൽ കേൾക്കാവുന്ന നിശ്ശബ്ദതpin drop silence23അർത്ഥഗർഭംpregnant with meaning24മുറിവിൽ ഉപ്പു പുരട്ടുകrub salt into the wound25പിന്നിൽ നിന്നും കുത്തുകbackstabbing26കൈ പൊള്ളിക്കുകburn your fingers27അപായ മണി മുഴക്കുകsound the alarm28 ശവക്കുഴി തോണ്ടുക dig one’s own grave29തീക്കളി തീ കൊണ്ട് കളിക്കുകto play with fire30റോമ നഗരം കത്തുമ്പോൾ വീണവായിക്കുകto fiddle while Rome burns31വഴിവിട്ട് സഹായിക്കുകto go out of one’s way32ഒരു വെടിക്ക് രണ്ട് പക്ഷി to kill two birds with one stone33കനത്ത വിലകൊടുക്കുകto pay a heavy price34കലക്കവെള്ളത്തിൽ മീൻപിടിക്കുകTo fish in troubled waters/muddy waters35കറവപശുCash cow36കുട്ടിക്കളിChild’s play37വായിൽ വെള്ളി കരണ്ടിയുമായ്Born with a silver spoon38വമ്പൻ മീനുകൾ/വലിയ മീനുകൽbig fish39നല്ല പാതിbetter half40സൂര്യനു/ആകാശത്തിനു കീഴിലുള്ളതെല്ലാംeverything under the sun41അതിശക്തരുടെ അതിജീവനംsurvival of the fittest42കാര്യകാരണംcause and effect43സമ്മർദ്ദ തന്ത്രംpressure tactics44യുവതുർക്കികൾyoung turks45ധവള വിപ്ലവംwhite revolution46ഹരിത വിപ്ലവംgreen revolution47നാഴികക്കല്ല്milestone48മൂലക്കല്ല്cornerstone49അടിത്തറ ഇളക്കുകshake the foundations of50മുതലക്കണ്ണീർ വാർക്കുകshed crocodile tears51ചെകുത്താനും കടലിനുമിടയ്ക്ക്Between the Devil and the Deep Blue Sea52മുഖ്യധാരmainstream53താക്കോൽസ്ഥാനംKey post54അടഞ്ഞ ഏട്, അടഞ്ഞ അദ്ധ്യായംclosed chapter55പുകമറsmoke screen56പ്രകൃതിയുടെ വിളിNature's call, call of Nature57പുളിയ്കുന്ന മുന്തിരിങ്ങsour grapes58മൃഗീയ ഭൂരിപക്ഷംMonstrous Majority59കുതിരകച്ചവടംHorse trading60അംബരചുംബിSkyscraper61കാവ്യനീതിpoetic justice62മസ്തിഷ്കപ്രക്ഷാളനംbrainwashing63മുഖം രക്ഷിക്കുകsave face 64  ധ്രുവീകരണം  Polarization 65 വന്യമായ സ്വപ്നം  wild dreams/wildest of dreams 66  അടിയൊഴുക്കുകൾ  undercurrents 67  ഒഴുക്കിനൊപ്പം നീന്തുക swim with the tide 68 പന്ത് മറ്റെ കോർട്ടിൽball is in his court/ my court69 രജത രേഖ silver lining70 മേഘസ്ഫോടനം  cloudburst

ഇതും കൂടി കാണുക
കാൽക്
മലയാളത്തിലെ പോർച്ചുഗീസ് പദങ്ങൾ
മലയാളത്തിലെ അറബി പദങ്ങൾ
 മലയാളത്തിലെ ഭക്ഷണവസ്തുക്കളുടെ പദോല്പത്തി
വർഗ്ഗം:മലയാളം